**Roua vieții**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe sub vuiet lung de codru,

prin pășuni de roua vieții,

pe cărări de soare mândru,

întorc firul tinereții.

Brumăriu și plin de zarvă,

cu icoane prinse-n floare,

naște sufletul din larvă,

a mea umbră zburătoare.

O minune stă să cadă,

din al cerului mut caier,

Dumnezeu veni să vadă,

muza-mi renăscând prin aer!

Se tot uită-n jur mirată,

tot văzduhu-i simte plânsul,

viața ce i-a fost furată,

odihnea acum într-însul.

Și-a strivit în palme dorul,

agățându-l lin pe-o creangă,

brațelor le-a tăiat zborul,

și-a căzut înfrântă-n iarbă!

Tremura de dor pădurea,

îmbrăcată-n strai de jale,

roua vieții spăla zarea,

eu umbream doinind petale!

Autor Doina Bezea